Sejong Wielgi (kor.: 세종대왕, 世宗大王, transkrypcyjo: " Sejong Daewang"; rodz. 7 maja 1397, um. 18 maja 1450) – bōł sztwortym krōlym koryjańskij dynastyje Joseon, rzōńdźōł Koryjōm we lotach 1418-1450. Bōł twōrcōm narodowygo alfabyta hangeul, kery wkludźōł nimo srogigo protesta ôd szkolorzy kere wiedzioły hanja. Sejong je jednym ze dwōch władcōw Koryje kerym po umyrtniyńciu przidano do miana culaga “Wielgi”, drōgim ś nich je Gwanggaeto.